लालू यादव को बेल मिलती तो महागठबंधन को ज्यादा मजबूत मिलती: उपेंद्र कुशवाहा-upendra kushwaha reacts on Lalu Yadavs bail rejection | bihar - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी
Updated: January 10, 2019, 7:08 PM IST
आरजेडी और महागठबंधन से जुड़े लोगों को यह उम्मीद थी कि लालू को हाईकोर्ट से जमानत मिलेगी, लेकिन ऐसा नहीं हो सका.
Last Updated: January 10, 2019, 7:08 PM IST
झारखंड हाईकोर्ट ने गुरुवार को चारा घोटाले से जुड़े मामले में आरजेडी सुप्रीमो लालू यादव की जमानत याचिका को खारिज कर दिया. कोर्ट के इस फैसले के बाद लालू के समर्थकों में निराशा फैल गई. आरजेडी और महागठबंधन से जुड़े लोगों को यह उम्मीद थी कि लालू को हाईकोर्ट से जमानत मिलेगी, लेकिन ऐसा नहीं हो सका.
लालू के जमानत खारिज होने पर पूर्व केंद्रीय मंत्री और राष्ट्रीय लोक समता पार्टी (आरएलएसपी) के राष्ट्रीय अध्यक्ष उपेंद्र कुशवाहा ने कहा कि इसमें कोई दो राय नहीं है कि लालू यादव को जमानत मिलती तो महागठबंधन को ज्यादा मजबूत मिलती. लेकिन कानून है और उनके अनुसार काम होता है.
वहीं, राम मंदिर के मामले पर भी बीजेपी पर निशाना साधा. आरएलएसपी नेता ने कहा कि राम मंदिर बनाने की बीजेपी की नियत नहीं है.
मुख्यमंत्री नीतीश कुमार के कथित 'नीच' वाले बयान को लेकर आरएलएसपी नेता ने कहा कि क्या किसी मुख्यमंत्री को शोभा देता है कि किसी को सड़क छाप तो किसी को नीच कह दे. मुख्यमंत्री बौखलाहट में इतने नीचे स्तर पर उतर गए हैं. हाल ही में नीतीश कुमार ने कहा था कि महागठबंधन का कोई भविष्य नहीं है. (इनपुट- धर्मेंद्र)
First published: January 10, 2019, 6:43 PM IST